મોરબી ત્રણેક વર્ષ પહેલાં જ રાજકોટ જિલ્લાનો ભાગ હતો, પણ હવે મોરબી અલગ જિલ્લો બન્યો છે. મોરબી, હળવદ, ટંકારા, વાંકાનેર અને માળિયા એમ પાંચ તાલુકા અને ૩પ૬ જ ગામોનો સમાવેશ કરવામાં આવ્યો છે. મચ્છુ નદીના કિનારે વસેલું મોરબી આજે ઔદ્યોગિક નગરી બની છે. મોરબી અને આસપાસનાં ગામોમાં સિરામિક, સેનિટરી, ક્લોક અને ટાઈલ્સના આશરે ૧૦૦૦ જેટલાં કારખાનાંઓ કાર્યરત છે. મોરબીનો ઉદ્યોગ એ માત્ર સ્થાનિક લોકોને રોજગારી આપવામાં કે મોટા રોકાણ માટે જ જાણીતો નથી, પણ ટેક્સ ભરવામાં પણ મોરબીના ઉદ્યોગપતિઓ આગળ છે. ગુજરાતમાં એક્સાઈઝ ડ્યુટી ભરવામાં સુરત બાદ મોરબી બીજા નંબરનંુ શહેર બન્યું છે.